
Αριθ. ΑΙΑΚ/Φ6.11/32039 (1) 


Καθορισμός αριθμού προσώπων που θα απασχοληθούν στο Υπουργείο 
Προεδρίας της Κυβέρνησης για την πραγματοποίηση του έργου της 
ξενάγησης, με μίσθωση έργου. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 15τουΝ. 1735/1987 «Προσλήψεις στο 
Δημόσιο Τομέα και άλλες διατάξεις». 

2. Την ανάγκη απασχόλησης στο ΥΠ.Π.Κ. προσώπου με σύμβαση 
μίσθωσης έργου για την πραγματοποίηση ξενάγησης προσώπων που θα 
μετάσχουν σε διεθνή συνέδρια, συναντήσεις κλπ που θα διοργανωθούν 
από το Υπουργείο Προεδρίας της Κυβέρνησης. 

3. Απόφαση Π/Υ-508/11.9.19 0 «Ορισμός ως αναπληρωτή του 
Υπουργού Προεδρίας της Κυβέρνησης, τον Υπουργό Εθνικής Άμυνας 


Ιωάννη Βαρβιτσιώτη» (ΦΕΚ 591/Β), αποφασίζουμε: 

Καθορίζουμε τον αριθμό των προσώπων που θα απασχοληθούν κατά 
τη διάρκεια του έτους 1990, με σύμβαση μίσθωσης έργου, για την 
πραγματοποίηση του έρ·ρου της ξενάγησης προσώπων που θα μετά¬ 
σχουν σε διεθνή συνέδρια, συναντήσεις κλπ. σε ένα άτομο. 

ό απασχολούμενος πρέπει να είναι μέλος αναγνωρισμένου συλλόγου 
ξεναγών. 

Το συνολικό ποσό για την ανωτέρω απασχόληση θα ανέλθει συνολικά 
σε 45.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1990 

Ο Αναπληρών τον Υπουργό 
Προεδρίας της Κυβέρνησης 
Υπουργός Εθν.'Άμυνας 

I. ΒΑΡΒΙΤΣΙΩΤΗΣ 
-♦- 

Αριθ. 1256/90 (2) 

Συμπλήρωση της παραγράφου 1 του άρθρου 84 του Κώδικα Τροφίμων. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Συνεδρίαση 17.7.90 

Έχοντας υπόψη: 

1. Το έγγραφο του Γενικού Χημείου του Κράτους αρ. 3015537/ 
4316/89. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
(ΦΕΚ 247/ΤΑ/1937)». 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (Φ.Ε.Κ. 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/ΤΑ/2ΙΧ8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
Αρμοδιότητας του Υπουργείου Οικονομικών αριθμ. 0.208/181, ΦΕΚ 
214/ΤΒ/82φ 

6. Την Υ. 1140/1051173/1390/0001 /9.7.1990 (ΦΕΚ 420/ 
Β/10.7.1990) Κοινή Απόφαση Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών στον Υφυ¬ 
πουργό Παναγιώτη Δελημήτσο», αποφασίζουμε: 

Εγκρίνουμε την συμπλήρωση της παραγράφου 1 του άρθρου 84 του 
Κώδικα Τροφίμων με την προσθήκη εδαφίου (δ), ως εξής: 

(δ) Η προσθήκη χυμών φρούτων, κομμάτια φρούτών, κακάο, καφέ 
κ.λ.π. 

Τα προϊόντα αυτά πρέπει επί της συσκευσίας τους να αναγράφουν και 

I 

την φράση «Ρυζόγαλα με.το είδος της προσθήκης» π.χ. «Ρυζόγαλο 

με κακάο», «Ρυζόγαλο με καφέ» κ.λ.π. 

Ο Πρόεδρος Ο Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΧΑΡ. ΧΑΜΑΛΙΔΗΣ 

Τα μέλη 

ΜΑΡΙΑ ΜΠΟΤΣΙΒΑΛΗ, ΦΩΚ. ΓΕΩΡΓΑΚΟΠΟΪΛΟΣ 
ΣΤΕΛ. ΧΑΤΖΗΓΙΑΝΝΑΚΟΣ, ΠΑΝ.ΚΩΤΤΗΣ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τή δημοσίευσή της στην Εφημερίδα της Κυβέρνησης 
και ορίζουμε ότι θα αρχίσει η ισχύς της από την ημέρα που θα δημοσιευ- 
θεί. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 21 Σεπτεμβρίου 1990 
οι υπουργοί 

ΥΦ. ΟΙΚΟΝΟΜΙΚΟΝ ΕΜΠΟΡΙΟΥ 

ΠΑΝ. ΛΕΛΗΜΗΤΣΟΣ Αθ. ΞΑΡΧΑΣ 

-ψ- 

Αριθ. 368787 (3) 

Συμπλήρωση' της 295805/10.1.90 απόφασης Υπουργού Γεωρ¬ 
γίας· . 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». ■ 

2. Τις διατάξεις του Ν. 65/73 «περί δαπανών κινήσεως των τακτι¬ 
κών πολιτικών δημοσίων υπαλλήλων». 

3. Τις αριθμ. 282243/845/18.4.84 και 95015/2613/20.8.84 
κοινές Υπουργικές αποφάσεις, οι οποίες κυρώθηκαν με τη διάταξη του 
άρθρου 20 του Ν. 1505/84. 

4. Την αριθμ. 3011/55/12.1.87 κοινή Υπουργική απόφαση, η 
οποία κυρώθηκε με το Ν. 1684/87. 

5. Την αριθμ. 44012/1827/10.5.88 Κοινή Υπουργική απόφαση 
που κυρώθηκε με το Ν. 1810/88. 

6. Την αριθμ. 2018885/2093/23.1.89 Κοινή Υπουργική από¬ 
φαση που κυρώθηκε με το Ν. 1858/89. 

7. Τις ισχύουσες ΕΣΣΕ που καθορίζουν τους όρους αμοιβής και ερ¬ 
γασίας του προσωπικού ιδιωτικού δικαίου του Υπουργείου Γεωργίας, οι 
οποίες εκδόθηκαν βάσει του άρθρου 20 του Ν. 3239/55, όπως τροπο¬ 
ποιήθηκαν με τα Ν.Δ. 3755/57, 186/69. 

8. Την αριθμ. 295805/10.1.90 (ΦΕΚ 29/Β/22.1.90) απόφασή 
μας περί ανωτάτων ορίων ημερών κίνησης μισθωτών ιδ. δικαίου. 

9. Την αριθμ. 344729/12.8.87 Υπουργική απόφαση «περί μεταβί¬ 
βασης αρμοδιοτήτων». 

10. Τις υπηρεσιακές ανάγκες της Δ/νσης Δασών Γρεβενών, αποφα¬ 
σίζουμε: 

Συμπληρώνουμε την αριθμ. 295805/10.1.90 απόφασή μας και κα¬ 
θορίζουμε το ανώτατο όριο κίνησης εκτός έδρας ενός (1) φύλακα (Εθνι¬ 
κού Δρυμού Πίνδου), με σχέση εργασίας ιδ. δικαίου της Δ/νσης Δασών 
Γρεβενών σε ογδόντα (80) ημέρες, για τον τρέχοντα χρόνο, λόγω υπη¬ 
ρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 19 Σεπτεμβρίου 1990 

Με εντολή Υπουργού 
Ο Γενικός Γραμματέας 
ΝΙΚ. ΨΥΛΑΑΚΗΣ 

-♦- 

Αριθ. Φ.1/Α5/3423 " (4) 

Χορήγηση άδειας λειτουργίας ΤΕΑ στη Μακρή Μαρία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Του άρθρου 111 παρ. 2 του Ν. 1892/1990 (ΦΕΚ 101/Α/90) 
σύμφωνα με τις οποίες για τη χορήγηση αδειών ίδρυσης και λειτουργίας 
ιδιωτικών τεχνικών και επαγγελματικών λυκείων, τεχνικών και επαγ¬ 
γελματικών σχολών και ενιαίων πολυκλαδικών λυκείων εφαρμόζονται. 


όπως ισχύουν, οι διατάξεις του Β.Δ. 685/1972 (ΦΕΚ 196/Α/ 
72). ' 

2. Τού Ν. 1566/85 (ΦΕΚ 144/Α/85). 

3. Του Β.Δ. 685/1972 «περί καθορισμού των όρων ιδρύσεως, οργα- 
νώσεως και λειτουργίοις των ιδιωτικών μέσων και κατωτέρων επαγ¬ 
γελματικών σχολών». 

4. Των Π.Δ. 686/79 (ΦΕΚ 200/Α/79), 73/83 (ΦΕΚ 34/Α/83), 
410/84 (ΦΕΚ 142/Α/84) και Π.Δ. 10/90 (ΦΕΚ 5/Α/90), με τις 
οποίες έχουν καθοριστεί οι τομείς, τα τμήματα και όι ειδικότητες των 
Τ.Ε.Λ. και Τ.Ε.Σ. 

5. Των Π.Δ. 813/77 ,(ΦΕΚ 259), 600/79 (ΦΕΚ 179) και 
149/81 (ΦΕΚ 46). 

Β. Τις αριθ. 27/90, 23/89 πράξεις του ΠΥΣΔΕ της Νομαρχίας 
Αθηνών με τις οποίες γνωμοδότησε για τη χορήγηση άδειας και λει¬ 
τουργίας ιδιωτικών ΤΕΑ στη Μακρή Μαρία. , 

Γ. Την αριθμ. Υ.Α. Δ5/3423/15.5.90 ΦΕΚ 348/Β/8:6.90 για 
άδεια ίδρυσης ΤΕΑ, αποφασίζουμε: 

Χορηγούμε άδεια λειτουργίας ιδιωτικών ΤΕΑ στη Μακρή Μαρία 
που θα λειτουργήσουν στην, πόλη των Αθηνών, οδός Κοδριγκτώνος 16, 
από το σχολικό έτος 1990-91, με τους εξής τομείς, τμήματα και ειδι¬ 
κότητες και με 200 μαθητές ανά βάρδια λόγω μεγάλου αύλιου χώρου. 

Α. Τεχνικά Λύκεια: 

I. Τομές Πληροφορικής με τμήμα: 1. Προγραμματιστών Η/Υ. 

II. Δομικός Τομέας με τμήμα: 1. Σχεδιάσεως έργων πολιτικών μη¬ 
χανικών και αρχιτεκτόνων. 

Β. Επαγγελματικά Λύκεια 

I. Τομέας Οικονομίας και Διοικήσεως με τμήματα: 1. Υπαλλήλων 
Διοίκησης. 2. Υπαλλήλων Λογιστηρίου. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 19 Σεπτεμβρίου 1990 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

-♦- 

Αριθ. 2267 (5) 

Εξαίρεση από τις διατάξεις του Ν. 1735/1987 της διαδικασίας προσ¬ 
λήψεων Προσωπικού πρόσκαιρων αναγκών της Σχολής Τουριστι¬ 
κών Επαγ/των. . 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΤΟΥΡΙΣΜΟΥ 

Έχοντας υπόψη τις διατάξεις: 

1. Του Ν. 1735/1987 «Προσλήψεις στον Δημόσιο Τομέα κ.λπ.». 

2. Του Ν. 1835/1989 «Σύσταση Υπουργείου Τουρισμού και ρύθ¬ 
μιση θεμάτων Δημόσιας Διοίκησης» (ΦΕΚ 76/τ.Α/14.3.1989). 

3. Του Π. Δ/γματος 207/1989 «Καθορισμός αρμοδιοτήτων του 
Υπουργείου Τουρισμού» (ΦΕΚ 98/τ.Α/18.4.1989). 

4. Του Π! Δ/γματος 507/1989 (ΦΕΚ 216/τ.Α/3.10.1989)και 

5. Την κατά την συνεδρίαση της 1.8.1990 ληφθείσα απόφαση της εξ 
Υπουργών Επιτροπής, κατά την Οποία ενεκρίθη η πρόσληψη του ανα¬ 
γκαίου για τη λειτουργία των οκτώ (8) Εκπαιδευτηρίων της Σ.Τ.Ε., 
πάσης φύσεως Προσωπικού, για την χρονική περίοδο από 1.10.1990 
μέχρι 31.5.1991, σχετ. απόφ. υπ’ αριθμ. 91/8296/1.8.1990, απο¬ 
φασίζουμε: 

Εξαιρούμε από τις διατάξεις του Ν. 1735/1987, τη διαδικασία 
πρόσληψης του Προσωπικού Ιδιωτικού Δικαίου της Σχολής Τουριστι¬ 
κών Επαγγελμάτων, που θα καλύπτει πρόσκαιρες ανάγκες αυτής, 
επειδή συντρέχουν επείγοντες λόγοι άμεσης πλήρωσης των αντιστοίχων 
θέσεων, όπως αυτές προβλέπονται από το σχετικό Π. Δ/γμα 507/89 
(ΦΕΚ 216/τ.Α/3.10.89). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Σεπτεμβρίου 1990 

οι ΥΠΟΥΡΓΟΙ 

ΑΝΑΠΛ. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΤΟΥΡΙΣΜΟΥ 

ΙΩΑΝΝΗΣ ΒΑΡΒΙΤΣΙΩΤΗΣ ΓΙΑΝΝΗΣ ΚΕΦΑΛΛΟΓΙ ΑΝ Ν ΗΣ 

Αριθ. 528099/269 , (6) 

Τροποποίηση του Κανονισμού του ΕΟΤ. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

α) Τις διατάξεις του Α.Ν. 1565/50, που κυρώθηκε, τροποποιήθηκε 
και συμπληρώθηκε με τις διατάξεις του Ν; 1624/51, του Ν.Δ. 
4109/60 και 201/74. 

β) Το άρθρο 15 του Ν.Δ. 3864/58, σύμφωνα μέ τό οποίο όλοι οι 
προβλεπόμενοι από την κείμενη Νομοθεσία του ΕΟΤ Κανονισμοί, ψηφι- 
ζόμενοι από το Διοικητικό Συμβούλιο αυτού, εγκρίνονται με απόφαση 
του Υπουργού Προεδρίας της Κυβερνήσεως και δημοσιεύονται στην 
Εφημερίδα της Κυβερνήσεως. 

γ) Τις διατάξεις του από 25-9/5.10.57 Β.Δ."«Περί Κανονισμού διε- 
νεργείας μισθώσεων, εκμισθώσεων, προμηθειών τουριστικών εκδηλώ¬ 
σεων, διαφημίσεων και αγορών ή ανταλλαγών ακινήτων υπό του Ελλη¬ 
νικού Οργανισμού Τουρισμού»/ 

δ) Την παράγραφο α του άρθρου 14 και τις παραγράφους α και β του 
άρθρου 15 του από 25-9/5.10.57 Β.Δ. 

ε) Το Ν. 1835/89 «Περί σύστασης Υπουργείου Τουρισμού» (ΦΕΚ 
76/Α/14.3.89). . ' " 

στ) Το Π.Δ. 180/90 «Περί διορισμού Υπουργών και Υφυπουργών» 
(ΦΕΚ 64/Α/11.4.90). . 

ζ) Την με αρ. 520/21/1.8.90 απόφασή του Δ.Σ. του ΕΟΤ, αποφα¬ 
σίζουμε: 

Τροποποιεί την παράγραφο α του άρθρου 14 και τις παραγράφους α 
και β του άρθρου 15 του Κανονισμού «Περί διενεργείας μισθώσεων, 
εκμισθώσεων, προμηθειών κ.λπ. υπό του Ελληνικού Οργανισμού Του¬ 
ρισμού», όπως τροποποιήθηκε μεταγενέστερα και ισχύει ως εξής: 

Α' Εκμισθώσεις δια διαγωνισμού 

Άρθρο 14. Η εκμίσθωση μετά από διενέργεια δημόσιου πλειοδοτικού 
διαγωνισμού διενεργείται κατά το σύστημα των εγγράφων προσφορών 
από επιτροπή που ορίζεται με απόφαση του Γενικού Γραμματέα και 
αποτελείται από ένα μέλος του Διοικητικού Συμβουλίου, που ορίζεται με 
απόφαση του Διοικητικού Συμβουλίου, αναπληρούμενο από το Νομικό 
Σύμβουλο του ΕΟΤ, και από υπαλλήλους του Ε0Τ ή τού'Δημοσίου. 

Οι όροι της διενεργείας τόυ διαγωνισμού, της συμμετοχής σ’ αυτόν; 
οι εγγυήσεις'και οι υποχρεώσεις των συμμετασχόντων και των αναδει- 
κνυομένων πλειοδοτών, καθώς και κάθε αναγκαία λεπτομέρεια, εγκρί- 
νονται από το Διοικητικό Συμβούλιο μετά από εισήγηση του Γενικού 
Γραμματέα του ΕΟΤ, ο οποίος υπογράφει και την σχετική προκήρυξη 
του διαγωνισμού. 

Άρθρο 15. Το Διοικητικό Συμβούλιο του ΕΟΤ, μετά από εισήγηση 
του Γενικού Γραμματέα αποφασίζει (α) για τις ενστάσεις που τυχόν 
έχουν υποβληθεί για την διεξαγωγή του διαγωνισμού, (β) για το συμφέ¬ 
ρον ή μη των προσφορών που υποβλήθηκαν, (γ) για την κατακύρωση ή 
όχι του αποτελέσματος του διαγωνισμού στον τελευταίο πλειοδότη, (δ) 
για την ακύρωση του αποτελέσματος του διαγωνισμού αν τον θεωρήσει 
ασύμφορο ή (ε) την αιτιολογημένη κατακύρωση του αποτελέσματος του 
διαγωνισμού σε άλλο διαγωνισθέντα, πλην του τελευταίου πλειοδότη, 
αν δεν συγκεντρώνει τα ειδικά ουσιαστικά προσόντα που προβλέπονται 
από την σχετική προκήρυξη,, · .·.'·< 

Σε εκτέλεση της απόφασης του Δ.Σ. του ΕΟΤ εκδίδεται απόφαση του 
Γενικού Γραμματέα του ΕΟΤ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1990 

Ο ΥΠΟΥΡΓΟΙ 

I. ΚΕΦΑΛΟΓΙΑΝΝΗΣ 

- 4 - 

Αριθ. οικ. 59186/1810 (7) 

Τροποποίηση της 1397/101/15.1.1990 απόφασης του Υπουργού 
ΠΕΧΩΔΕ «Συγκρότηση Διοικητικού Συμβουλίου του Οργανισμού 
Κτηματολογίου και Χαρτογραφήσεων Ελλάδας (ΟΚΧΕ)». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 του ν. 1647/1986 «Οργανισμός Κτη¬ 
ματολογίου και Χαρτογραφήσεων Ελλάδος (ΟΚΧΕ) και άλλες δια¬ 


τάξεις» (ΦΕΚ 141/Α/1986). 

2. Τις διατάξεις του άρθρου 40 του 1884/1990 «Διαρρυθμίσεις 
στην έμμεση φορολογία και άλλες διατάξεις» (ΦΕΚ 86/Α/1990). 

3. Το με αρ. 56381/1702/10.8.1990 έγγραφο του ΤΕΕ, αποφα¬ 
σίζουμε: ' ' ' * ' - 

Τροποποιείται η παρ. 8 της υπ’ αριθ. 1397/101/15.1.1990 από¬ 
φασης του Υπουργού ΠΕΧΩΔΕ «Συγκρότηση Διοικητικού Συμβουλίου 
του ΟΚΧΕ» (ΦΕΚ 45/Β/1990) με την αντικατάσταση του τακτικού 
μέλους του ΟΚΧΕ Ιωάννη Αλαβάνου εκπροσώπου του ΤΕΕ με την Πο¬ 
λυξένη Ηλιοπούλου αγρονόμο τοπογράφο μηχανικό. 

Το παραπάνω μέλος ορίζεται για τον υπόλοιπο χρόνο της θητείας του 
Διοικητικού Συμβουλίου του ΌΚΧΕ, η οποία λήγει στις 
26.1.1993. ί ’ . . . 

Κατά τα λοιπά ισχύει η με αρ. πρωτ. 1397/101/15.1.1990 από¬ 
φαση όπως τροποποιήθηκε με τις αρ. α) 53881/1580/26.7.1990 κάι 
β) 56381/1702/10.8.1990 αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1990 

ο ΥΠΟΥΡΓΟΣ ' 

ΣΤΕΦΑΝΟΣ ΜΑΝΟΣ 

—4 - 

Αριθ. οικ. 58342/1843 (8) 

Άσκηση αρμοδιοτήτων'από τον Οργανισμό Θεσσαλονίκης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 9 παρ. 8 του ν. 1561/1985 «Ρυθμι¬ 
στικό σχέδιο και πρόγραμμα προστασίας περιβάλλοντος της ευρύτερης 
περιοχής της Θεσ/νίκης» (ΦΕΚ 147/Α’). 

2. Τις διατάξεις του άρθρου 1 παρ. 4 του Π.Δ/τος 51/1988 «Οργα¬ 
νισμός Υπουργείου ΠΕΧΩΔΕ» (ΦΕΚ 19/Α"). 

. 3. Το υπ’ αριθμ. 516/20,3.1990 έγγραφο του Οργανισμού Θεσσα¬ 
λονίκης, με το οποίο ζητά την άμεση εκχώρηση αρμοδιοτήτων του ν. 
1561/1985, αποφασίζουμε: 

"Υστερα από τη διαπίστωση ότι ο Οργανισμός Θεσσαλονίκης έχει την 
κατάλληλη στελέχωση, αναθέτουμε σ’ αυτόν την άσκηση αρμοδιοτήτων 
* εκπόνησης και μέριμνας για την έγκριση των Γενικών Πολεοδομικών 
Σχεδίων'(Γ.Π.Σ.) της ευρύτερης περιοχής της Θεσ/νίκης καθώς και 
των Ζωνών Οικιστικού Ελέγχου (Ζ.Ο.Ε.) της περιαστικής Ζώνης Θεσ/ 
νίκης και της ευρύτερης περιοχής αυτής. 

-Για την έγκριση των Γενικών Πολεοδομικών Σχεδίων (Γ.Π.Σ.), 
γνωμοδοτεί η Εκτελεστική Επιτροπή (Ε/Ε) του Οργανισμού Θεσ/νίκης 
σύμφωνα με το άρθρο 5 και παρ. 4 του ν. 1561/85. 

Για την έγκριση των Ζωνών Οικιστικού Ελέγχου (Ζ.Ο.Ε.) εισηγείταί 
ο Οργανισμός Θεσ/νίκης στο Συμβούλιο Χωροταξίας, Οικισμού και Πε¬ 
ριβάλλοντος του νομού, σύμφωνα με το άρθρο 29 του ν. 1337/1983. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1990 

ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 
' --♦- 

Αριθ. 23812 '·"»·" (9) 

Σύσταση ίδιου Κοινοτικού Νομικού Προσώπου, στο Ν. Ηρακλείου με 
την επωνυμία «Σχολική Επιτροπή Δημοτικού Σχολείου Βαλή». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο «Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν» (ΦΕΚ 146/1.6.1989 
τεύχος Α"). 

2. Την Δ4/162/24.3.1989 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος, Χωροταξίας και Δημοσίων Έργων» (ΦΕΚ 238/5.4.1988 
Τεύχος Β"). 

3. Το 28303/17.5.1989 έγγραφο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την 14/1990 απόφαση του Κοινοτικού Συμβουλίου Γκαγκαλών, 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Δημοτικού Σχολείου Βαλή», αποφασίζουμε: 

1. Συνιστούμε στην Κοινότητα Γκαγκαλών ίδιο Κοινοτικό Νομικό 
Πρόσωπο, με την επωνυμία «Σχολική Επιτροπή Δημοτικού Σχολείου 
Βαλή». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, αποχέτευ¬ 
σης, τηλεφώνου, αναλωσίμων υλικών κλπ. 

β) Η εκτέλεση μικρών έργων, για την επισκευή και συντήρηση των 
διδακτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικώς των διδακτηριακών εγκαταστάσεων του. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων, με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη των μέτρων που κρίνονται ανα¬ 
γκαία, για την στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο, αποτελούμενο από τα παρακάτω μέλη: 

α) Ένα (1) Κοινοτικό Σύμβουλο που ορίζεται με απόφαση του Κοιν. 
•Συμβουλίου ως Πρόεδρο. 

β) Ένα (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. , 

γ) Τον εκάστοτε Διευθυντή του Δημοτικού Σκολείου Βαλή. 
δ) Έναν (I) εκπρόσωπο του Συλλόγου Γονέων και Κηδεμόνων του 
Δημοτικού Σχολείου Βαλή. 

ιε)Έναν (I) Δημότη γονέα, μαθητή του Δημοτικού Σχολείου Βαλή 
που ορίζεται με απόφαση ; του Κοινοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Κοινοτική περίοδο. Το Διοικητικό Συμβούλιο εκλέγει μεταξύ 
των μελών του, αντιπρόεδρο καί γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό πρόσωπο εκπροσωπείται στα Δικαστήρια και σε κάθε 
άλλη δημόσια άρχή, από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 29 Αυγούστου 1990 
ο Νομάρχης 

ΣΤΡΑΤΟΣ ΠΑΠΑΔΑΚΗΣ 
-♦- 

Αριθ. 35/1990 (10) 

Κανονισμός Λειτουργίας του «ΚΑΛΛΙΜΑΝΟΠΟΥΛΕΙΟΥ ΕΚΚΛΗ¬ 
ΣΙΑΣΤΙΚΟΥ ΔΙΑΚΟΝΙΚΟΥ ΚΕΝΤΡΟΥ» (Κ.Ε.ΔΙ.Κ.) 

Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ 
ΚΑΙ ΑΙΓΙΑΛΕΙΑΣ ΑΜΒΡΟΣΙΟΣ 

Έχοντες υπόψη: 

α) Τις διατάξεις των άρθρων 1 παρ. 4, 29 παρ. 1 και 59 παρ'. 2 του 
Νόμου 590/1977. 

β) Τα εν τη υπ’αριθμ. 17/2.1.1981 Πράξει Ημών διαλαμβανόμενα 
περί Ιδρύσεως Ευαγούς Εκκλησιαστικού Ιδρύματος εν Καλαβρύτοις 
προς περίθαλψιν ηλικιωμένων ατόμων, αλλά και προς εξυπηρέτησιν 
των Ιεραποστολικών αναγκών της Επαρχίας Καλαβρύτων. 

γ) Τα εν τω υπ’ αριθμ. 16985/2.1.1981 δωρητηρίου συμβολαίω 
του Συμβολαιογράφου Καλαβρύτων Γεωργίου Σπυρ. Σαμαρτζοπούλου 
διαλαμβανόμενα. 

δ) Την υπ’ αριθμ. 1254/26.4.1985 Πράξιν του περί Ημάς Μητρο- 
πολιτικού Συμβουλίου. 

. ε) Τα εν τω υπ’ αριθμ. 43754/29.6.1985 Δωρητηρίω Συμβολαίω 


του Συμβολαιογράφου Αθηνών Ιωάννου Δημ. Αναγνωστίδη διαλαμβα¬ 
νόμενα ως και την σαφή και περιοριστικούς εκπεφρασμένην δια του εν 
θέματι συμβολαίου θέλησιν του Δωρητού Γρηγορίου Περικλέους Καλλι- 
μανοπούλου. 

στ) Το υποβληθέν Ημίν ΠΡΑΚΤΙΚΟΝ της κατά την 17ην Αυγού¬ 
στου 1990 πραγματοποιηθείσης ΚΟΙΝΗΣ ΣΥΝΕΔΡΙΑΣ του περί 
Ημάς Μητροπολιτικού Συμβουλίου και του Διοικητικού Συμβουλίου 
του Καλλιμανοπουλείου Εκκλησιαστικού Διακονικού Κέντρου, αποφα- 
σίζομεν: . 

Κυρούμεν και δημοσιεύομεν τον Κανονισμόν Λειτουργίας του Ευα¬ 
γούς Εκκλησιαστικού Ιδρύματος των Καλαβρύτων υπό την επωνυμίαν 
«ΚΑΛΛΙΜΑΝΟΠΟΥΛΕΙΟΝ ΕΚΚΛΗΣΙΑΣΤΙΚΟΝ ΔΙΑΚΟΝΙΚΟΝ 
ΚΕΝΤΡΟΝ», έχοντα ως κατωτέρω: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΤΟΥ «ΚΑΛΛΙΜΑΝΟΠΟΥΛΕΙΟΥ ΕΚΚΛΗΣΙΑΣΤΙΚΟΥ ΔΙΑΚΟΝΙ¬ 
ΚΟΥ ΚΕΝΤΡΟΥ» 

(Κ.Ε.ΔΙ.Κ.) 

Εν Αιγίω σήμερον 17ην Αυγούστου του έτους 1990 α) τα Μέλη του 
Μητροπολιτικού Συμβουλίου και β) τα Μέλη του Διοικητικού Συμβου¬ 
λίου του Καλλιμανοπουλείου Εκκλησιαστικού Διακονικού, Κέντρου 
(Κ.Ε.ΔΙ.Κ.) συνελθόντα εις Κοινήν Συνεδρίαν εις το Μητροπολιτικόν 
Μέγαρον υπό την Προεδρίαν του Σεβασμιωτάτου Μητροπολίτου Καλα¬ 
βρύτων και Αιγιαλείας κ.κ. ΑΜΒΡΟΣΙΟΥ 

ΨΗΦΙΖΟΜΕΝ 

τον 

ΚΑΝΟΝΙΣΜΟΝ ΛΕΙΤΟΥΡΓΙΑΣ 
του 

ΚΑΛΛΙΜΑΝΟΠΟΥΛΕΙΟΥ ΕΚΚΛΗΣΙΑΣΤΙΚΟΥ ΔΙΑΚΟΝΙΚΟΥ, 
ΚΕΝΤΡΟΥ 
(Κ.Ε.ΔΙ.Κ.) 

έχοντα/ως εξής: 

ΠΡΟΟΙΜΙΟΝ 

Το ΚΑΛΛΙΜΑΝΟΠΟΥΛΕΙΟΝ ΕΚΚΛΗΣΙΑΣΤΙΚΟΝ ΔΙΑΚΟΝΙ¬ 
ΚΟΝ ΚΕΝΤΡΟΝ ιδρυθέν κατ’ αρχήν δια της υπ’ αριθμ. 17/2.1.1981 
Πράξεως του Σεβασμιωτάτου , Μητροπολίτου Καλαβρύτων και Αιγια- 
λείας κ.κ. ΑΜΒΡΟΣΙΟΥ, μετά την αποδοχήν της δια του υπ’ αριθμ. 
16985/2.1.1981 δωρητηρίου Συμβολαίου του Συμβολαιογράφου 
Καλαβρύτων Γεωργίου Σαμαρτζοπούλου δωρεάς του Συλλόγου «ΟΙ 
ΦΙΛΟΙ ΤΟΥ ΓΗΡΟΚΟΜΕΙΟΥ» έλαβε την οριστικήν μορφήν αυτού και 
υπόστασιν δια της υπ’ αριθμ. 1254/26.4.1985 Πράξεως του Μητρο- 
πολιτικού Συμβουλίου και των εις το υπ’ αριθμ. 43754/29.6.1985 
δωρητήριον Συμβόλαιον του Συμβολαιογράφου Αθηνών Ιωάννου Δημ. 
Αναγνωστίδη διαλαμβανομένων, όπου και η σαφώς και περιοριστικούς 
εκπεφρασμένη βούλησις του Μεγάλου Δωρητού ΓΡΗΓΟΡΙΟΥ ΠΕΡ. 
ΚΑΛΛΙΜΑΝΟΠΟΥΛΟΥ, θα λειτουργή δε και θα διοικείται εφ’ εξής ως 
ακολούθως: 

ΑΡΘΡΟ Ιο 

ΧΑΡΑΚΤΗΡ - ΣΦΡΑΓΙΣ - ΕΔΡΑ 

α) Το «ΚΑΛΛΙΜΑΝΟΠΟΥΛΕΙΟΝ ΕΚΚΛΗΣΙΑΣΤΙΚΟΝ ΔΙΑΚΟ¬ 
ΝΙΚΟΝ ΚΕΝΤΡΟΝ» είναι εκκλησιαστικόν, φιλανθρωπικόν και ιεραπο¬ 
στολικόν μη αυτοτελές Ίδρυμα, το οποίον αποτελεί Υπηρεσίαν της Ιεράς 
Μητροπόλεως Καλαβρύτων και Αιγιαλείας με ίδιον τρόπον Διοική- 
σεως, εις την αποκλειστικήν μέριμναν και ευθύνην της οποίας υπάγεται 
πνευματικώς, οικονομικώς και διοικητικώς. 

Διοικείται υπό του Μητροπολιτικού Συμβουλίου της Ιεράς Μητροπό¬ 
λεως Καλαβρύτων και Αιγιαλείας (Μ.Σ.), και υπό Διοικητικού Συμβου¬ 
λίου (Δ.Σ.), του οποίου η αρμοδιότης είναι ρητώς καθω η, σμένη, η δε 
σύνθεσις και συγκρότησις ορίζονται υπό των άρθρων 12 έω·, 17 του πα¬ 
ρόντος. 1 

β) Το «Κ.Ε.ΔΙ.Κ.» έχει ιδίαν σφραγίδα, η οποία εις το κέντρον της φέ¬ 
ρει τον δικέφαλον αετόν, πέριξ δε αυτού τις λέξεις: «ΚΑΛΛΙΜΑΝΟ- 
ΠΟΥΛΕΙΟΝ ΕΚΚΛΗΣΙΑΣΤΙΚΟΝ ΔΙΑΚΟΝΙΚΟΝ ΚΕΝΤΡΟΝ», μό¬ 
νον χάριν συντομίας. 

Εις την διεξαγομένην αλληλογραφίαν τα επιστολόχαρτα φέρουν τον 
πλήρη τίτλον του Ιδρύματος, ο οποίος έχει ως εξής: 

ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 
ΚΑΛΛΙΜΑΝΟΠΟΥΛΕΙΟΝ ΕΚΚΛΗΣΙΑΣΤΙΚΟΝ 
ΔΙΑΚΟΝΙΚΟΝ ΚΕΝΤΡΟΝ 
ΕΤΟΣ ΙΔΡΥΣΕΩΣ 1981 

γ) Έδρα του Ιδρύματος ορίζονται τα Καλάβρυτα. 

ΑΡΘΡΟ 2ο 
ΣΚΟΠΟΣ 

Ο σκοπός του «Κ.Ε.ΔΙ.Κ.» ορίζεται σαφώς εις τα εν τω Προοιμίω 
μνημονευόμενα δωρητήρια Συμβόλαια, ενταύθα δε περιγράφεται και 
καθορίζεται συνοπτικώς ως εξής: 

α) Η παροχή στέγης, τροφής, περιθάλψεως και γενικώς η προσή¬ 
κουσα αρωγή, ενίσχυσις και προστασία των υπερηλίκων ατόμων της 
Επαρχίας Καλαβρύτων καθώς και της καθ’ όλου περιφέρειας της άνω 
Ιεράς Μητροπόλεως, στο κτίριο του Κέντρου, του οποίου η δυναμικότης 
ορίζεται σε 38 κλίνες. 

β) Η πραγματοποίησις πνευματικών, μορφωτικών και γενικώτερον 
πολιτιστικών εκδηλώσεων στο πλαίσιο του Διακονικού - Ιεραποστολικού 
έργου της Εκκλησίας και των δραστηριοτήτων της Ιεράς Μητροπό¬ 
λεως, όπως λ.χ. η διοργάνωσις Χριστιανικών Εκδηλώσεων, Εκθέσεων, 
Διαλέξεων, η πραγματοποίησις Σεμιναρίων, Συνεδρίων κ.α. και η πα- 
ροχή φιλοξενίας δια της λειτουργίας ξενώνος προς υλοποίησιν των ανω¬ 
τέρω στόχων. 

Απαγορεύεται ρητώς η χρησιμοποίησις του Κέντρου για πολιτικούς 
σκοπούς. ' , 

ΑΡΘΡΟ 3ο ' 

ΠΟΡΟΙ ΤΟΤ ΚΕΝΤΡΟΤ 

Πόροι του Κέντρου είναι: 

1. Οι εκάστοτε επιχορηγήσεις τής Ιεράς Μητροπόλεως. 

2. Οι εισφορές των Ιερών Ναών και Ιερών Μονών. 

3. Οι εκούσιες εισφορές των χριστιανών. 

4. Οι επιχορηγήσεις του Εκκλησιαστικού Ορφανοτροφείου Καλαβρύ¬ 
των. 

5. Οι επιχορηγήσεις του Κράτους, οι πρόσοδοι από εράνους, λαχειο- 
φόρους αγορές κ.λπ. 

6. Οι κληρονομιές, κληροδοσίες, δωρεές και κάθε άλλη προσφορά φυ¬ 
σικών ή νομικών προσώπων. 

ΑΡΘΡΟ 4ο 

ΠΕΡΙΟΥΣΙΑ ΤΟΥ ΚΕΝΤΡΟΥ 

1. Το Κέντρον διαθέτει μεγαλοπρεπές μέγαρον, όπου και στεγάζει 
όλες τις δραστηριότητές του. Η κυριότης όμως της πάσης φύσεως κινη¬ 
τής και ακινήτου περιουσίας του Κ.Ε.ΔΙ.Κ. ανήκει εις το Νομικόν Πρό- 
σωπον της Ιεράς Μητροπόλεως Καλαβρύτων και Αιγιαλείας. 

2. Σε περίπτωση διαλύσεως του Κ.Ε.ΔΙ.Κ. όλη η κινητή και ακίνητη 
περιουσία του Κέντρου περιέρχεται αυτοδικαίως στο Νομικό Πρόσωπο 
της Ιεράς Μητροπόλεως. 

ΑΡΘΡΟ 5ο . 

ΕΙΣΑΓΩΓΗ ΤΩΝ ΗΛΙΚΙΩΜΕΝΩΝ ΠΡΟΣΩΠΩΝ 

1. Στο Κ.Ε.ΔΙ.Κ. εισάγονται άτομα ηλικιωμένα, τα οποία είναι 
ικανά να αυτοεξυπηρετούνται και δεν έχουν ανάγκη ειδικής ιατρικής 
παρακολουθήσεως και νοσηλείας, δεν είναι πνευματικώς ή σωματικώς 
ανάπηρα σε βαθμό που να προκαλούν προβλήματα στην ομαλή λειτουρ¬ 
γία του Ιδρύματος ή στους λοιπούς τροφίμους. Οι επιθυμούντες την ει¬ 
σαγωγή τους στο Κ.Ε.ΔΙ.Κ. οφείλουν να υποβάλουν σχετική αίτηση, 
συνοδευομένην από τα ακόλουθα δικαιολογητικά: 

α) Πιστοποιητικό Γεννήσεως. 

β) Ιατρικό πιστοποιητικό στο οποίο θα αναγράφεται ότι ο αϊτών δεν 
πάσχει από σωματική ή διανοητική αναπηρία σε βαθμό που να καθιστά 
δύσκολη ή αδύνατη την συμβίωσή του σε συνθήκες Γηροκομείου ή από 
μεταδοτική νόσο ή από νόσημα που απαιτεί ειδική νοσηλεία ή από 
ανίατη ασθένεια. 

Το πιστοποιητικό αυτό εκδίδεται μετά την εξέταση από Ιατρούς Κρα¬ 
τικών Νοσοκομείων ή Ιατρικών Κέντρων ή από ιδιώτες ιατρούς, τους 
οποίους υποδεικνύει το Κ.Ε.ΔΙ.Κ. 

2. Αμέσως μετά την υποβολή της ως άνω Αιτήσεως διενεργείται από 
το Κ.Ε.ΔΙ.Κ. έρευνα των συνθηκών ζωής του αιτούντος (διαβιώσεώς, 
οικονομικών δυνατοτήτων, κοινωνικής συμπεριφοράς κ.λπ.), συντάσσε- 
ται δε Έκθεσις, ήτις και υποβάλλεται στο Διευθυντή του Ιδρύματος. Ο 
Διευθυντής, αφού μελετήσει τα δικαιολογητικά και την Έκθεσιν, υπο¬ 
βάλει την Εισήγησίν του προς το Διοικητικό Συμβούλιο, δια του Σεβα- 
σμιωτάτου Μητροπολίτου - Προέδρου του Ιδρύματος, εισηγούμενος 
περί αποδοχής ή απορρίψεως της αιτήσεως του ενδιαφερομένου και αι- 
τουμένου την εισαγωγήν του εις το Κ.Ε.ΔΙ.Κ., αιτιολογώντας συγχρό¬ 


νως την πρότασίν του. Το Δ.Σ. αποφασίζει τελεσιδίκους επί της αιτή- 
σεως.Έπί περιπτώσεων εχουσών τον χαρακτήρα του επείγοντος περι¬ 
στατικού αποφασίζει αμέσως ο Σεβασμιώτατος Μητροπολίτης, ενημε¬ 
ρώνει δε σχετικώς το Δ.Σ. κατά την πρώτην τακτικήν Συνεδρίαν του 
Σώματος. 

ΑΡΘΡΟ 6ο 

ΠΑΡΕΧΟΜΕΝΕΣ ΥΠΗΡΕΣΙΕΣ ΣΤΟΥΣ ΠΕΡΙΘΑΛΠΟΜΕΝΟΥΣ 

1. Το Κ.Ε.ΔΙ.Κ. δέχεται και περιθάλπει με περισσή στοργή κάθε ηλι¬ 
κιωμένο πρόσωπο, το οποίο καταφεύγει σ’ αυτό, ζητώντας προστασία 
και θαλπωρή, παρέχει δε: 

α) Στέγαση με πλήρη διατροφήν σε ειδικά εξωπλισμένους χώρους του 
Ιδρύματος, καταλλήλους διά μίαν ευχάριστον διαβίωσιν. Ο χρόνος πα¬ 
ραμονής του περιθαλπομένου εις το Κ.Ε.ΔΙ.Κ. εξαρτάται από την.προ- 
σαρμογή του στο περιβάλλον του Ιδρύματος και την υπακοή του στους 
κανόνες λειτουργίας του. 

β) Περιποίηση από ειδικευμένο προσωπικό, 
γ) Ιατρική παρακολούθηση από ειδικευμένο προσωπικό και- Ιατρό 
της επιλογής του Κ.Ε.ΔΙ.Κ. Εις περίπτωσιν ανάγκης ειδικής νοσηλείας 
ο περιθαλπόμενος μεταφέρεται σε Νοσοκομείο ή ανάλογο Ιατρικό Κέ¬ 
ντρο. 

δ) Ψυχαγωγία με διάφορες εορταστικές εκδηλώσεις, εκδρομές, κινη¬ 
ματογραφικές προβολές και άλλες ψυχαγωγικές ευκαιρίες δια της χρή- 
σεως των τηλεοπτικών και ραδιοφωνικών δεκτών. 

2. Οι πάσης φύσεως υπηρεσίες του Κ.Ε.ΔΙ.Κ.προς τους περιθαλπο- 

μένους της τρίτης ηλικίας παρέχονται γενικώς χωρίς αντάλλαγμα. Εν 
τούτοις Εισφορές υπό την μορφήν εκτάκτων ή και μηνιαίων συνδρομών 
ή δωρεών εκ μέρόυς των περιθαλπομένων ή συγγενών των γίνονται δε¬ 
κτές, χωρίς όμως να παρέχουν το δικαίωμα προνομιακής μεταχειρί- 
σεως τούτων. , 

Σε περίπτωση που η δύναμη του Κ.Ε.ΔΙ.Κ. δεν έχει καλυφθή από 
απόρους, επιτρέπεται η εισαγωγή και μη απόρων έναντι ποσού τρο¬ 
φείων κατά μήνα, το οποίο προσδιορίζεται από την 1 Απόφαση του Δ.Σ. 
με την οποία γίνεται δεκτή η αίτησή του. Η εισαγωγή μη απόρου στο 
Κ.Ε.ΔΙ.Κ. θα γίνεται δεκτή υπό την επιφύλαξη, ότι εάν παραστεί ανά¬ 
γκη περιθάλψεως απόρων και δεν υπάρχουν θέσεις θα διακόπτεται η 
παροχή προστασίας του Κ.Ε.ΔΙ.Κ. προς τους μη απόρους σύμφωνα με 
τις ανάγκες. . 

ΑΡΘΡΟ 7ο 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ 
ΤΩΝ ΠΕΡΙΘΑΛΠΟΜΕΝΩΝ 

Οι τρόφιμοι του Κέντρου υποχρεούνται: 

1. Να συμμορφώνονται προς τις εντολές και υποδείξεις του προσωπι¬ 
κού και να τηρούν το ωράριο λειτουργίας του Κ.Ε.ΔΙ.Κ., του επισκεπτη¬ 
ρίου και του φαγητού. Δίδεται ιδιαιτέρα προσοχή στην τήρηση συγκεκρι¬ 
μένων ωρών επισκεπτηρίου και φαγητού. 

2. Να φέρωνται με σεβασμό προς το προσωπικό, τους άλλους τροφί¬ 
μους και τους επισκέπτες και να αποφεύγουν οποιαδήποτε συμπερι¬ 
φορά, που είναι δυνατό να δημιουργήσει προστριβές και διενέξεις, διατα- 
ράσσοντας την γαλήνη των άλλων. 

3. Να φροντίζουν για την ευπρεπή εμφάνισι και την ατομική τους κα¬ 
θαριότητα. 

4. Να φροντίζουν για την διατήρηση και καθαριότητα του ατομικού 
των χώρου, καθώς επίσης για την διαφύλαξη των επίπλων και σκευών, 
τα οποία έχουν διατεθεί εις την ατομικήν τους χρήσιν. 

ΑΡΘΡΟ 8ο 

Α. ΗΜΕΡΗΣΙΟ ΠΡΟΓΡΑΜΜΑ 

Δεν σκοπείται στρατωνισμός, αλλά ελεύθερη ατμόσφαιρα προς ευχά¬ 
ριστον διαβίωσιν των εις το Κ.Ε.ΔΙ.Κ. περιθαλπομένων. Ενδεικτικά 
όμως και όχι δεσμευτικά πρέπει να υπάρχει ένα Πρόγραμμα όπου υπάρ¬ 
χει κοινή ζωή και συγκατοίκηση. Το Ημερήσιο Πρόγραμμα του Κ.Ε.- 
ΔΙ.Κ. έχει περίπου ως εξής: 

Αφύπνιση . 07.30 

Ατομική καθαριότητα από 07.30 έως 08.00 

Πρωινό από 08.00 έως 09.00 

Γεύμα από 13.00 έως 14.00 

Μεσημβρινή ανάπαυση από 14.00 έως 16.00 

Απογευματινό από 16.00 έως 16.30 

Δείπνο από 20.00 έως 21.00 

Ψυχαγωγία από 21.00 έως 22.00 

Β. ΕΠΙΣΚΕΠΤΗΡΙΟ 

'Οχί μόνον επιτρέπονται, αλλά και συνιστώνται οι επισκέψεις συγγε¬ 
νών, φίλων και των χριστιανών μας προς τους ηλικιωμένους, οι οποίοι 
περιθάλπονται εις το Κ.Ε.ΔΙ.Κ. επί καθημερινής μεν βάσεως, αλλά μό¬ 
νον μέσα στα πλαίσια της ελεύθερης ώρας. Το επισκεπτήριο γίνεται 
μόνο στους χώρους εκείνους, τους οποίους ορίζει με Απόφασίν του το 
Δ.Σ. Η κάθε επίσκεψις πρέπει να προκαλεί ευχαρίστησιν και όχι παρενό- 
χλησιν των περιθαλπομένων. 

ΑΡΘΡΟ 9ο 

ΠΑΡΑΠΤΩΜΑΤΑ ΤΡΟΦΙΜΩΝ-ΠΕΙΘΑΡΧΙΚΗ ΔΙΑΔΙΚΑΣΙΑ 

1. Παράπτωμα αποτελεί κάθε συμπεριφορά του περιθαλπομένου, η 
οποία αντιβαίνει σε ρητή διάταξη του παρόντος ή συνιστά παράβαση 
υπόχρεώσεώς του, επιβαλλομένης από τα γενικώς παραδεκτά χρηστά 
ήθη της Κοινωνίας ή συνιστά-ποινικό αδίκημα. · 

2. Οι πειθαρχικές ποινές είναι ανάλογες με την σοβαρότητα του πα¬ 
ραπτώματος και διαβαθμίζονται από την έγγραφη επίπληξη μέχρι και 
την απόστέρηση της παρεχομένης προστασίας, δι’ αποβολής του παρε- 
κτραπέντος από το Ίδρυμα. Οι πειθαρχικές ποινές καθορίζονται δι’ 
Αποφάσεων του Δ.Σ. 

3. Αρμόδιο όργανο για την επιβολή της ποινής πρώτης βαθμίδος εί¬ 
ναι η Εφορεία, για δε τις λοιπές, μετά από σχετικό έγγραφο διάβημα 
του Διευθυντού, το Δ.Σ. 

Εις περίπτωσιν κατά την οποίαν επεβλήθη έγγραφη επίπληξη, ο τι¬ 
μωρηθείς έχει το δικαίωμα, εντός πέντε (5) ημερών από την ημέρα επι- 
δόσεως του σχετικού εγγράφου, να αναφερθή εγγράφως προς το Δ.Σ; 
και να ζητήση την»ανάκληση της ποινής. Εάν το Δ.Σ. ανακαλέσει την 
επιβληθείσα ποινή, τότε δίδεται εις τον δικαιωθέντα σχετικό απόσπασμα 
των Πρακτικών της Συνεδριάσεως του Δ.Σ., καταχωρίζεται δε και σχε¬ 
τική σημείωση στο βιβλιάριο κατάστάσεως του. 

Η ποινή της αποβολής από το Κέντρο επιβάλλεται μόνο αν κριθεί ότι 
από την φύση του παραπτώματος και τις συνθήκες που αυτό έγινε, η πε¬ 
ραιτέρω παραμονή του παρεκτραπέντος στο Κέντρο αποκαλεί προβλή¬ 
ματα στην εύρυθμη λειτουργία του Ιδρύματος και διαταράσσει το ήρεμο 
κλίμα και την γαλήνη των εις αυτό λοιπών περιθαλπομένων. 

4. Η ευθύνη της διακριβώσεως του παραπτώματος και της προς το 
Δ.Σ. σχετικής εισηγήσεως βαρύνει τον Διευθυντή του Κ.Ε.ΔΙ.Κ. 

ΑΡΘΡΟ 10ο 

ΕΚΚΛΗΣΙΑΣΤΙΚΕΣ ΚΑΙ ΠΟΛΙΤΙΣΤΙΚΕΣ ΔΡΑΣΤΗΡΙΟΤΗΤΕΣ 

1. Σε κατάληλλα διαμορφωμένους χώρους του Κ.Ε.ΔΙ.Κ. πραγμα¬ 
τοποιούνται οι εκκλησιαστικές και πολιτιστικές δραστηριότητες του 
Κ.Ε.ΔΙ.Κ.σύμφωνα με τον ευρύτερο σκοπό του. 

2. Για την πραγματοποίηση πολιτιστικών γενικά εκδηλώσεων, εκτός 
εκείνων που γίνονται από την Ιερά Μητρόπολη, απαιτείται άδεια του 
Δ.Σ. μετά από εισήγηση του Διευθυντή. Στην απόφαση του Δ.Σ. θα 
προσδιορίζωνται επίσης οι προϋποθέσεις και οι όροι πραγματοποιήσεως 
της εκδηλώσεως. 

3. Για οποιαδήποτε εκδήλωση γίνεται στο Κ.Ε.ΔΙ.Κ., το τελευταίο 
έχει το δικαίωμα να την αποτϋπώσει σε φωτογραφίες ή βιντεοταινίες 
και να χρησιμοποιεί τα μέσα αυτά για την προβολή των δραστηριοτή¬ 
των του και γενικώς επ’ ωφελεία του Κέντρου. 

4. Οι εις το Κ.Ε.ΔΙ.Κ. περιθαλπόμενοι και το προσωπικό του έχουν 
το δικαίωμα να παρακολουθούν δωρεάν τις εκδηλώσεις που πραγματο¬ 
ποιούνται σε αυτό, ακόμη και αν έχει ορισθή αντάλλαγμα για την παρα¬ 
κολούθησή τους. 

ΑΡΘΡΟ 11ο 
ΞΕΝΩΝΑΣ 

1. Σε κατάλληλα διαμορφωμένο χώρο του Κ.Ε.ΔΙ.Κ..λειτουργεί Ξε¬ 
νώνας. Στον Ξενώνα μπορούν να διαμένουν για ανάπαυση και ύπνο οι 
επισκέπτες του Κέντρου, συγγενείς και φίλοι των τροφίμων, οι μετέχο- 
ντες στα διάφορα συνέδρια, εκθέσεις και εκδηλώσεις των πολιτιστικών 
δραστηριοτήτων του Κέντρου και οι φιλοξενούμενοι της Ιεράς Μητροπό- 
λεως. Για όλες τις άλλες, εκτός της τελευταίας περιπτώσεως, απαιτεί¬ 
ται άδεια του Διευθυντή. 

2. Οι υπηρεσίες του Ξενώνα παρέχονται δωρεάν. Γίνεται όμως σύ¬ 
σταση στους φιλοξενούμενους να συνεισφέρουν ό,τι προαιρούνται κατά 
την δύναμίν του έκαστος. 

3. Οι φιλοξενούμενοι μπορούν να κάνουν χρήση του Ξενώνα κανονι- 
κώς μόνο δύο μέρες. Δύνανται όμως να παρατείνουν την διαμονήν τους 


κατόπιν ειδικής αδείας παρεχομένης μόνον υπό του Σεβασμιωτάτου 
Μητροπολίτου. 

ΑΡΘΡΟ 12ο 

ΔΙΟΙΚΗΣΙΣ ΤΟΥ ΙΔΡΥΜΑΤΟΣ 

1. Η Διοίκηση και Διαχείριση του Κ.Ε.ΔΙ.Κ. ανήκει στο Νομικό Πρό¬ 
σωπο της Ιεράς Μητροπόλεως Καλαβρύτων και Αιγιαλείας, διενεργεί- 
ται δε υπό του Μητροπολιτικού Συμβουλίου (Μ.Σ.). Το Μ.Σ. είναι αρ¬ 
μόδιον για τις σχέσεις του Κ.Ε.ΔΙ.Κ., με τις Αρχές του Κράτους, τις Δη¬ 
μόσιες Υπηρεσίες, τις Δικαστικές Αρχές, ασκεί δε την οικονομικήν δια- 
χείρισιν ως και πάσαν την επί του διωρισμένου Προσωπικού διοικητικήν 
και πειθαρχικήν αρμοδιότητα. 

Η Διοίκηση και Διαχείριση του Κ.Ε.ΔΙ.Κ. διεξάγεται αυτοτελώς και 
ευδιακρίτως μη συγχάιομένη με άλλες Υπηρεσίες ή διαχειρίσεις κληρο¬ 
δοτημάτων της Ιεράς Μητροπόλεως και ως εκ τούτου δεν υπόκειται εις 
τον άμεσον έλεγχον της εποπτευούσης Αρχής κατά τον Α.Ν. 2038/39 
κατά ρητήν δίάταξιν του αριθμ. 43754/85 Δωρητηρίου Συμβο¬ 
λαίου. 

2. Η ευθύνη όμως για την ανάπτυξη των πάσης φύσεως δραστηριο¬ 
τήτων του Κ.Ε.ΔΙ.Κ., φιλανθρωπικών και ιεραποστολικών, εκχωρείται 
και ανήκει στο Διοικητικό Συμβούλιο (Δ.Σ.) του Ιδρύματος, του οποίου 
η σύνθεσις ορίζεται κατωτέρω. 

Γενικώς το Μ.Σ. ορά προς τα έξω και καλύπτει τα θέματα των νομι¬ 
κών σχέσεων και διαχειριστικών αρμοδιοτήτων, το δε Δ.Σ. ορά προς τα 
έσω και καλύπτει τα θέματα των εσωτερικών λειτουργιών του Κέντρου, 
τον προγραμματισμό και την ανάπτυξη των δραστηριοτήτων του Κ.Ε.- 
ΔΙ.Κ. 

Κοινός Πρόεδρος αμφοτέρων των Οργάνων διοικήσεως και συνδετι¬ 
κός κρίκος αυτών είναι ο εκάστοτε Μητροπολίτης Καλαβρύτων και Αι- 
γιαλείας. 

ΑΡΘΡΟ 13ο 

ΤΟ ΜΗΤΡΟΠΟΛΙΤΙΚΟ ΣΥΜΒΟΥΛΙΟ 

1. Το Μ.Σ. συγκροτείται κατά τις διατάξεις του ειδικού Νόμου και 
διοικείται επίσης κατά τας διατάξεις του ειδικού Κανονισμού της Ιεράς 
Συνόδου της Εκκλησίας της Ελλάδος. 

2. Δια των τακτικών Οργάνων Διοικήσεως του Νομικού Προσώπου 
της Ιεράς Μητροπόλεως (Γραμματείας και Λογιστηρίου) ασκεί την 
Γραμματειακήν και Λογιστικήν υπηρεσίαν του Κ.Ε.ΔΙ.Κ., εγκρίνει κατ’ 
έτος τον Προϋπολογισμόν και τον Απολογισμόν του Κέντρου, ενεργεί 
Εισπράξεις και Πληρωμές, προσλαμβάνει και απολύει το Προσωπικόν, 
αποδέχεται δωρεές, κληρονομιές, κληροδοσίες κ.λπ. υπέρ του Κ.Ε.- 
ΔΙ.Κ. και γενικώς αποφασίζει κυριαρχικώς δια παν διαχειριστικόν και 
διοικητικόν ζήτημα του Κ.Ε.ΔΙ.Κ., κατόπιν εισηγήσεως του Μητροπο¬ 
λίτου. 

ΑΡΘΡΟ 14ο 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ - ΣΥΓΚΡΟΤΗΣΗ 
ΚΑΙ ΛΕΙΤΟΥΡΓΙΑ 

1. Η διαχείρηση των εσωτερικών υποθέσεων του .Κέντρου και η Διεύ¬ 
θυνση της λειτουργίας και οργανώσεως αυτού ασκείται από το Διοικη¬ 
τικό Συμβούλιο, το οποίο συγκροτούν: 

α) Ο εκάστοτε Μητροπολίτης Καλαβρύτων και Αιγιαλείας, αναπλη- 
ρούμενος υπό του νομίμου αναπληρωτού του. 

β) Ένας Εφημέριος των Καλαβρύτων, οριζόμενος υπό του Μητροπο¬ 
λίτου μετά του αναπληρωτού αυτού. 

γ, δ, ε) Τρία μέλη - εκπρόσωποι του Δωρητού κ. Γρηγορίου Περ. 
Καλλιμανοπούλου. Ταύτα, μετά των αναπληρωτών των, θα υποδεικνύ- 
ωνται εκάστοτε υπό του Δωρητού ή του κληρονόμου του με το μεγαλύ¬ 
τερο κληρονομικό μερίδιο, εάν υπάρχουν περισσότεροι κληρονόμοι. 

στ) Ο εκάστοτε Πρόεδρος Πρωτοδικών Καλαβρύτων και 

ζ) Ο εκάστοτε Πρόεδρος του Φιλανθρωπικού Σωματείου Καλαβρύ¬ 
των με την επωνυμία «ΟΙ ΦΙΛΟΙ ΤΟΥ ΓΗΡΟΚΟΜΕΙΟΥ». 

2. Πρόεδρος του Διοικητικού Συμβουλίου είναι ο εκάστοτε Μητροπο¬ 
λίτης Καλαβρύτων και Αιγιαλείας, Αντιπρόεδρος δε ο υπό του Σεβασμι- 
ωτάτου Μητροπολίτου - Προέδρου εκάστοτε οριζόμενος με ειδική από¬ 
φασή του. 

Τον Πρόεδρο απόντα ή κωλυόμενον αναπληρώνει στην άσκηση όλων 
των αρμοδιοτήτων του ο νόμιμος αναπληρωτής του. 

3. Το Δ.Σ. συνεδριάζει τουλάχιστον μιά φορά κάθε μήνα, μετά από 
πρόσκληση του Προέδρου του και ευρίσκεται σε απαρτία όταν είναι πα¬ 
ρόντα τουλάχιστον τέσσερα μέλη του; Έδρα του Δ.Σ. ορίζεται το Αίγιον, 

ένθα και τα Γραφεία της Ιεράς Μητροπόλεως, ή τα Καλάβρυτα, ένθα 
λειτουργεί το Κ.Ε.ΔΙ.Κ. 

4. Το Δ.Σ. συγκαλείται με τηλεγράφημα του Προέδρου προς τα 
Μέλη, το οποίο περιέχει και τα θέματα της Ημερήσιας Διατάξεως, του¬ 
λάχιστον μία (1) εργάσιμο ημέρα προ της συνεδριάσεως, μη υπολογιζο- 
μένων της ημέρας αποστολής του τηλεγραφήματος και της ημέρας της 
συνεδριάσεως. · 

5. Οι αποφάσεις του Δ.Σ. λαμβάνονται με απόλυτο πλειοψηφία των 
παρόντων στη συνεδρίαση Μελών. Σε περίπτωση ισοψηφίας νικά η ψή¬ 
φος του Προέδρου. 

6. Αν μετά την έναρξη της Συνεδριάσεως και μετά την διαπίστωση 
απαρτίας κάποιο Μέλος αποχωρήσει της Συνεδριάσεως, η Συνεδρίαση 
συνεχίζεται με τα παραμένοντα Μέλη. 

7. Κατά την Συνεδρία του Δ.Σ. τηρούνται Πρακτικά υπό Μέλους του 
Δ.Σ., οριζομένου με απόφαση του Δ.Σ. Τα Πρακτικά υπογράφονται από 
τον συντάκτη των και τον Πρόεδρο του Δ.Σ., επικυροϋνται δε από το 
Δ.Σ. στην επόμενη Συνεδρία προ πάσης συζητήσεως των θεμάτων της 
Ημερήσιας Διατάξεως. 

Τα Πρακτικά αναγράφουν την ημέρα, την ώρα και τον τόπο τής συνε- 
δριάσεως, τους παρόντες και τις λαμβανόμενες αποφάσεις. Κάθε Μέλος 
του Δ.Σ. δικαιούται να ζητήσει την καταχώριση της γνώμης του στα 
Πρακτικά. Κάθε Μέλος του Δ.Σ. δικαιούται να ζητήσει αντίγραφα Πρα¬ 
κτικών του Δ.Σ. 

8. Οι διατάξεις που διέπουν την συγκρότηση, λειτουργία και λήψη 
αποφάσεων των πολυμελών οργάνων διοικήσεως και των Νομικών 
Προσώπων Δημοσίου Δικαίου εφαρμόζονται αναλόγως και εις το Διοι¬ 
κητικό Συμβούλιο του Κ.Ε.ΔΙ.Κ. 

ΑΡΘΡΟ 14ο 

ΑΡΜΟΔΙΟΤΗΤΕΣ ΤΟΤ Δ.Σ. 

Το Δ.Σ. ειδικώτερα: 

1. Αποφασίζει επί των αιτήσεών εισαγωγής στο Κέντρο, για τον 
χρόνο διαμονής εκάστου περιθαλπομένου, τις τυχόν οικονομικές του 
υποχρεώσεις και γενικώτερα για τους όρους διαμονής και ενδιαιτήσεώς 
του, σε περίπτωση που οι όροι αυτοί δεν προσδιορίζονται στο παρόν. 

2. Αποφασίζει για τις εκδηλώσεις που γίνονται στο Κέντρο σύμφωνα 
με τον σκοπό του.' 

3. Προτείνει προς διορισμόν προς το Μ.Σ. τον Διευθυντή του Κέντρου 
και ορίζει από τα μέλη του, τους δύο Εφόρους που θα τον πλαισιώνουν 
στην άσκηση του έργου του. Επίσης διορίζει τον Επιμελητή Υπηρεσίας, 
εάν κρίνει απαραίτητη την ύπαρξή του. 

4. Ασκεί την πειθαρχική δικαιοδοσία στους τροφίμους του Κέντρου, 
σύμφωνα με τα οριζόμενα στο άρθρο 7 του παρόντος. 

5. Εισηγείται προς το Μ.Σ. την πρόσληψη των εργαζομένων στο Κέ¬ 
ντρο, καθώς και την λήψη πειθαρχικών μέτρων κατά αυτών. 

6. Καταρτίζει τον ετήσιο οικονομικό Προϋπολογισμό και Απολογι¬ 
σμό του Κέντρου, τον οποίο εγκρίνει το Μητροπολιτικό Συμβούλιο. 

Προκειμένου το Δ.Σ. να αποφασίσει επί θέματος της Ημερήσιας Δια- 
τάξεως απαιτείται σχετική εισήγησις του Διευθυντού του Κέντρου ή του 
Εφόρου, ο οποίος έχει ειδικά επιφορτιστεί με την ευθύνη εισηγήσεως επί 
του σχετικού θέματος. Η εισήγησις εάν γίνεται από τον Διευθυντή της 
Εφορίας φέρεται στο Συμβούλιο από τον ίδιο ,ο οποίος παρίσταται στην 
σχετική συνεδρίαση μόνο όσο απαιτείται για την ανάπτυξη της εισηγή- 
σεως, αποχωρεί δε της Συνεδρίας προ της λήψεως αποφάσεως, εάν δεν 
είναι μέλος του Δ.Σ. 

ΑΡΘΡΟ 15ο . 

ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ 

Ο Σεβασμιώτατος Μητροπολίτης Καλαβρύτων και Αιγιαλείας, εν 
όψει του γεγονότος άτι τυγχάνει Πρόεδρος και του Μ.Σ. και του Δ.Σ., 
έχει όλες τις αρμοδιότητες, που απορρέουν εκ της διπλής ταύτης ιδιότη¬ 
τάς του και δή: , 

1. Εκπροσωπεί το Κέντρον εξωδίκως και δικαστικώς ενώπιον πάσης 
Αρχής δικαστικής, διοικητικής, εκκλησιαστικής, φορολογικής και ενώ¬ 
πιον παντός νομικού ή φυσικού Προσώπου και Οργανισμού πράττων και 
ενεργών τα δέοντα δια την εκπροσώπησιν του Κ.Ε.ΔΙ.Κ. Με ειδική από¬ 
φασή του το Δ.Σ. δύναται να αναθέσει σε άλλο μέλος του Δ.Σ. την εκπρο¬ 
σώπηση τού Κέντρου σε μία συγκεκριμένη περίπτωση. 

2. Συγκαλεί το Δ.Σ. και καταρτίζει την Ημερήσια Διάταξη. 

3. Εκτελεί τις Αποφάσεις του Δ.Σ. και υπογράφει τα εξερχόμενα έγ¬ 
γραφα. 


ΑΡΘΡΟ 16ο 

ΑΡΜΟΔΙΟΤΗΤΕΣ ΑΝΤΙΠΡΟΕΔΡΟΥ 
ΓΡΑΜΜΑΤΕΩΣ - ΤΑΜΙΑ 

Το Διοικητικό Συμβούλων με Απόφασή του ορίζει εκ των μελών του, 
τον Αντιπρόεδρο, τον Γραμματέα και τον Ταμία του. · 

1. Η θέσις του Αντιπροέδρου είναι τιμητική.,- 

,2. ΟΤραμματέας είναι υπεύθυνος για την τήρηση των πρακτικών 
των συνεδριάσεων του Δ.Σ., την διεξαγωγή της αλληλογραφίας και την 
διασφάλιση του Αρχείου. 

3. Ο Ταμίας ενεργεί - εξ ονόματος πάντοτε της Ιεράς Μητροπόλεως, 
οπωσδήποτε δε περιωρισμένως και εντός των πλαισίων τα οποία δια¬ 
γράφει προς αυτόν η Λογιστική Υπηρεσία αυτής - προς διευκόλυνσιν της 
Λογιστικής Υπηρεσίας Εισπράξεις με διπλότυπα Γραμμάτια Εισπρά- 
ξεως, θεωρημένα από τον Μητροπολίτη, και Πληρωμές του Προσωπι¬ 
κού και-των · Προμηθευτών, αποδίδει δε λογαριασμόν της υπ’ αυτού 
προχείρους ενεργουμένης διαχειρίσεως «επί αποδόσει Λογαριασμού» εις 
τον Ταμία της Ιεράς Μητροπόλεως άπαξ της εβδομάδος. Επίσης συ¬ 
ντάσσει κατ’ έτος τον Προϋπολογισμό και τον Απολογισμό του Κέντρου, 
εισηγούμενος περί αυτού ενώπιον του Δ.Σ. Εις το έργο του δύναται να 
επικουρείται από τον Διαχειριστή του Κέντρου. 

ΑΡΘΡΟ 17ο 

ΕΦΟΡΕΙΑ - ΔΙΕΥΘΥΝΤΗΣ · 

1. Η Εφορεία του Κέντρου είναι τριμελές ευέλικτο όργανο Διοική- 
σεως, το οποίο τελεί υπό την εποπτεία και τις εντολές του Δ.Σ., συγκρο¬ 
τείται δε από δύο Μέλη του Δ.Σ., ονομαζομένους Εφόρους, και τον Διευ¬ 
θυντή του Κ.Ε.ΔΙ.Κ. ως Πρόεδρο. , 

Η Εφορεία,είναι υπεύθυνη για την τήρηση του παρόντος Κανονισμού, 
για την καλή λειτουργία, οργάνωση και ευταξία του Κ.Ε.ΔΙ.Κ., την 
τροφοδότησή .του, τον εξοπλισμό του και την άσκηση σε πρώτο βαθμό 
της πειθαρχικής δικαιοδοσίας επί των τροφίμων. Συγκροτείται δι’ απο¬ 
φάσεως του Δ.Σ. Οι αποφάσεις του τριμελούς τούτου οργάνου αμέσου 
δράσεως και ενεργείας λαμβάνονται κατά πλειοψηφίαν, οσάκις δε προ¬ 
κύπτει διαφωνία μεταξύ του Διευθυντού και των Εφόρων, η διαφωνία 
λύεται από το Δ.Σ. 

2. Ως Διευθυντής του Κ.Ε.ΔΙ.Κ. μπορεί να ορισθή κληρικός της Ιε¬ 
ράς Μητροπόλεως ή και λαϊκός, διοριζόμενος κατά τα ανωτέρω ως 
υπάλληλος αυτής, κατά προτίμησιν πτυχιούχος της Θεολογικής ή άλ¬ 
λης τινός ανωτάτης Σχολής. 

Ο Διευθυντής του Κέντρου: 

α) Επιτηρεί, ελέγχει και επιβάλλει την καλή λειτουργία και οργά¬ 
νωση του Κ.Ε.ΔΙ.Κ., σύμφωνα με τις διατάξεις του Δωρητηρίου, του 
παρόντος Κανονισμού και τις αποφάσεις του Δ.Σ. 

,. β) Εισηγείται προς το Δ.Σ. την αποδοχή ή απόρριψη των αιτήσεων 
για εισαγωγή στο Κ.Ε.ΔΙ.Κ. 

γ) Εποπτεύει του προσωπικού του Κ.Ε.ΔΙ.Κ. 

δ) Εισηγείται προς την Εφορεία για την λήψη πειθαρχικών μέτρων 
εις βάρος των περιθαλπομένων ή των φιλοξενουμένων στο Κέντρο. 

ε) Τηρεί το βιβλίον μη αναλωσίμου υλικού και εγκαταστάσεων. 

3. Οι έφοροι είναι μέλη του Δ.Σ., τα οποία πλαισιώνουν και βοηθούν 
τον Διευθυντή στο έργο του.„0 αρχαιότερος από αυτούς αναπληρώνει 
τον Διευθυντή, οσάκις αυτός απουσιάζει ή κωλύεται στην άσκηση των 
καθηκόντων του. 

Το Δ.Σ. με απόφασή του δύναται να αναθέτει εις τους Εφόρους και 
ιδιαίτερα καθήκοντα στον καθένα όπως λ.χ. την παρακολούθηση συγκε¬ 
κριμένου τομέως δράσεως, την εισήγηση επί ωρισμένων θεμάτων, την 
έρευνα των συνθηκών ζωής των αιτούντων προστασίαν, κ.α. 

4. Σε κάθε αλλαγή Διευθυντού ενεργείται νέα απογραφή. 

ΑΡΘΡΟ 18ο 
ΠΡΟΣΩΠΙΚΟ 

1. Συμφώνως προς το άρθρο 5&Α του Δωρητηρίου Συμβολαίου το 
αναγκαίο εκ Διευθυντού, υπαλλήλων, τεχνικών, εργατών, φυλάκων, 
τραπεζοκόμων, θαλαμηπόλων, καθαριστριών, μαγείρων, κλητήρων 
κ.λ.π. προσωπικό προσλαμβάνεται υπό της Ιεράς Μητροπόλεως κατ’ 
επιλογήν της, αμείβεται υπ’ Αυτής και απολύεται κατά την κρίσιν της, 
της Ιεράς Μητροπόλεως ούσης καιαποκλειστικής εργοδοτρίας του προ¬ 
σωπικού του Κ.Ε.ΔΙ.Κ.. 

2. Το Δ.Σ. και ο Διευθυντής του Κ.Ε.ΔΙ.Κ. ασκούν τον έλεγχο και 
την εποπτεία επί του προσωπικού του Κ.Ε.ΔΓΚ. και εν γένει προΐστα- 
νται αυτού ως εντολοδόχοι και αντιπρόσωποι της Ιεράς Μητροπό- 

λεως. 

3. Το απασχολούμενο στο Κ.Ε.ΔΙ.Κ. προσωπικό διακρίνεται σε εθε¬ 
λοντικό και αμειβόμενο. 

Στο εθελοντικό προσωπικό συγκαταλέγονται όσοι - άνδρες ή γυναί¬ 
κες - με τη θέλησή τους παρέχουν τις υπηρεσίες τους στο Ίδρυμα εις εκ- 
πλήρωσιν και εφαρμογήν της περί αγάπης ως της καινής εντολής διδα¬ 
σκαλίας του Κυρίου Ημών Ιησού Χριστού. 

Το αμειβόμενο προσωπικό προσλαμβάνεται, απασχολείται, αμείβε¬ 
ται και απολύεται σύμφωνα με τους όρους των σχετικών συμβάσεων ερ¬ 
γασίας, ατομικών και συλλογικών, και τους Νόμους που διέπουν το ερ¬ 
γατικό και υπαλληλικό προσωπικό των εκκλησιαστικών Ν.Π.Δ.Δ. Ειδι- 
κώτερον περί των εργαζομένων εις το Κ.Ε.ΔΙ.Κ. έχουν εφαρμογήν οι 
διατάξεις του υπ’ αριθμ. 5/1978 Κανονισμού της Ιεράς Συνόδου της 
Εκκλησίας της Ελλάδος «Περί Εκκλησιαστικών Υπαλλήλων», όπως 
εκάστοτε ούτος ισχύει. 

4. Το προσωπικό, αμειβόμενο και εθελοντικό, διακρίνεται σε Διοικη¬ 
τικό, Νοσηλευτικό και Τεχνικό προσωπικό, καθώς λεπτομερέστερα πε- 
ριγράφεται κατωτέρω, συνιστωμένων αντιστοίχως και των αναλογών 
θέσεων. 

Α. Διοικητικό προσωπικό: 

α) Διευθυντής 

β) Γραμματεύς - Δακτυλογράφος. Εκτελεί χρέη Γραφέως, Δακτυλο- 
γράφου και Γραμματέως του Κέντρου τελεί δε υπό την εποπτεία του 
Διευθυντού. Τηρεί το Πρωτόκολλο, τα Βιβλία Πρακτικών του Δ.Σ. και 
των Αποφάσεων της Εφορείας, το βιβλίο Εισηγήσεων και το Μητρώον 
των Περιθαλπομένων ηλικιωμένων ατόμων. Επικουρικώς εκτελεί και 
πάσαν άλλην γραφικήν ή λογιστικήν Υπηρεσίαν κατά τις οδηγίες του 
Διευθυντού. 

γ) Διαχειριστής. Είναι υπεύθυνος για την τροφοδοσία του Κέντρου, 
σύμφωνα με τις οδηγίες του Διευθυντή και μετά από συνενόηση με τον 
Μάγειρα. Είναι επίσης ο υπεύθυνος της Αποθήκης Τροφίμων. Τηρεί τα 
Βιβλία α) Αποθήκης Τροφίμων, β) Αναλωσίμου και γ) μη Αναλωσίμου 
Υλικού, δ) Βιβλίον Χρεώσεως Ατομικών Ειδών και ε) Βιβλίον Παραγ¬ 
γελιών. - > , 

Β) Νοσηλευτικό Προσωπικό: 

Βοηθοί Νοσοκόμοι (2 θέσεις). Παρέχουν υπηρεσίες νοσηλείας και πε- 
ριθάλψεως των ηλικιωμένων, π.χ. συνδράμουν αυτούς εις την ατομικήν 
των καθαριότητα, παρακολουθούν την λήψιν των φαρμάκων εις την υπό 
του ιατρού καθωρισμένην ώραν, εκτελούν την υπηρεσίαν νυκτός κ.λπ.' 

Γ) Τεχνικό Προσωπικό: 

α) Τεχνίτης - Συντηρητής κτιρίου και εγκαταστάσεων. Επιθεωρεί τις 
κτιριακές εγκαταστάσεις του Κέντρου, επισκευάζει αναλόγως τις πάσης 
φύσεως φθορές, επιτηρεί τον μηχανολογικό εξοπλισμό των κτιρίων, πα¬ 
ρακολουθεί το σύστημα πυροσβέσεως και γενικώς επιμελείται των πά¬ 
σης φύσεως εγκαταστάσεων του κτιριακού συγκροτήματος, είναι δε 
υπεύθυνος ώστε να ευρίσκωνται πάντοτε τα πάντα - ξυλουργικά, μεταλ¬ 
λικά, χρώματα, δάπεδα, ανθόκηποι, μηχανολογικά, υδραυλικά, ηλε- 
κτρολογικά, τηλεφωνικά και ηλεκτρονικά σε αρίστη κατάσταση λει¬ 
τουργίας και αρίστη εμφάνιση. 

β) Μάγειρας. 

γ) Βοηθός Μαγείρου. 

δ) Πλύντριες - σιδερώτριες (3 θέσεις). Συλλέγουν τα προς πλύσιν 
ρούχα, τα καθαρίζουν και τα σιδερώνουν στις ειδικές εγκαταστάσεις του 
Κέντρου. 

ε) Καθαρίστριες - Θαλαμηπόλοι (8 θέσεις). Υπεύθυνες για την καθα¬ 
ριότητα των δωματίων, των κοινοχρήστων χώρων, του κτιρίου και γε¬ 
νικώς όλων των χώρων του Κέντρου. 

στ) Τραπεζοκόμοι (2 θέσεις). Υπεύθυνες για το σερβίρισμα του φαγη¬ 
τού και την απαστράπτουσα καθαριότητα του χώρου της τραπεζαρίας. 

ζ) Θυρωροί - Κλητήρε - οδηγοί αυτοκινήτων (3 θέσεις). Υπεύθυνοι 
για τον έλεγχο των εισερχομένων και εξερχομένων από το Κέντρο, την 
παροχή πληροφοριών, την μεταφορά εγγράφων, την λήψη της αλληλο¬ 
γραφίας και την διενέργεια εξωτερικών εργασιών. 

5. Με απόφαση του Δ.Σ. μπορούν να προσδιορίζωνται ειδικώτερα τα 
έργα των εργαζομένων στο Κέντρο, σε κάθε όμως περίπτωση πριν από 
την πλήρωση της θέσεως. Μπορεί ειδικώτερα να απαιτηθεί από τον 
προσλαμβανόμενο η μόνιμη ή ευκαιριακή διαμονή του μέσα στο Κέντρο, 
αναλόγως των αναγκών του Κέντρου. Στην περίπτωση αυτή η διαμονή 
και η σίτιση, που παρέχονται στον εργαζόμενο, συμψηφίζονται στις απο¬ 
δοχές του. 

6. Η πλήρωση των ως άνω θέσεων θα γίνεται σύμφωνα με τις ανά¬ 
γκες, αλλά και εν συνδυασμώ με τις οικονομικές δυνατότητες του Κέ¬ 


ντρου. 

ΑΡΘΡΟ 19ο 
ΤΗΡΟΥΜΕΝΑ ΒΙΒΛΙΑ 
Στο Κ.Ε.ΔΙ.Κ. τηρούνται τα ακόλουθα βιβλία: 
α) Πρωτόκολλο εισερχομένης και εξερχομένης αλληλογραφίας, 
β) Βιβλίον Πρακτικών των Συνεδριών του Διοικητικού Συμβου¬ 
λίου. 5 

γ) Μητρώον Περιθαλπομένων ατόμων της τρίτης ηλικίας, όπου κα¬ 
ταχωρίζονται όλες οι μεταβολές, 
δ) Βιβλίο Αποφάσεων Εφορείας, 
ε) Βιβλίο Αποφάσεων Διευθυντού. 
στ) Βιβλίο Εισηγήσεων Διευθυντού και Εφόρων, 
ζ) Ποινολόγιο 

η) Βιβλίο Απογραφής Υλικού και Εγκαταστάσεων. 

θ) Βιβλίο Χρεώσεως Ατομικών Ειδών. 

ι) Βιβλίο Παραγγελιών τροφίμων και άλλων ειδών. 

ια) Βιβλίο Αποθήκης τροφίμων. 

ιβ) Βιβλίο Αναλωσίμου Υλικού. 

ιγ) Βιβλίο μη Αναλωσίμου Υλικού και Εγκαταστάσεων. 

Κατά την κρίσιν του Δ.Σ. μερικά των βιβλίων αυτών ημπορούν να 
παραλείπωνται και άλλα να προστίθενται. 

ΑΡΘΡΟ 20ο 

ΤΡΟΠΟΠΟΙΗΣΗ ΚΑΝΟΝΙΣΜΟΥ 

Είναι δυνατή η τροποποίηση του παρόντος Κανονισμού κατόπιν κοι¬ 
νής Αποφάσεως του Μ.Σ. και του Δ.Σ., υπό τον όρον της ομοφωνίας 
των μελών του Δ.Σ. περί της συγκεκριμένης τροποποιήσεως, επιφυλασ- 
σομένης δε και της ειδικής ρήτρας του υπ’ αριθμ. 11 φύλλου του υπ’ 
αριθμ. 43754/1985 δωρητηρίου Συμβολαίου, ήτοι περί ασκήσεως του 
δικαιώματος της αρνησικυρίας εκ μέρους του Δωρητού. 

Κάθε θέμα, περί του οποίου δεν προβλέπεται στον παρόντα Κανονι¬ 
σμό, επιλύεται δι’ αποφάσεων του Διοικητικού. Συμβουλίου. 

ΑΡΘΡΟ 21ο 

Η ισχύς του παρόντος αρχίζει από την δημοσίευσή του στην Εφημε¬ 
ρίδα της Κυβερνήσεως. Δημοσιεύεται επίσης και στο Περιοδικό «ΕΚ¬ 
ΚΛΗΣΙΑ». 

Το Μητροπολιτικόν Συμβούλων 

Ο Πρόεδρος Τα Μέλη 

Το Διοικητικόν Συμβούλων Κ.Ε.ΔΙ.Κ. 

Ο Πρόεδρος Τα Μέλη 

Εν Αιγίω τη 17η Αυγούστου 1990 
Ο ΜΗΤΡΟΠΟΛΙΤΗΣ 

ψ Ο Καλαβρύτων και Αιγιαλείας ΑΜΒΡΟΣΙΟΣ 
-♦—- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 67212/15273/5.3.90 απόφαση του Υπ. Γεωργίας που δη¬ 
μοσιεύτηκε στο ΦΕΚ 140/7.3.90 (Τεύχος Β’) και αφορά τη διόρθωση 
κτηματικών χαρτιών και πινάκων επιφέρεται η πω κάτω διόρθωση: 

Από το λανθασμένο στο εδάφιο 2.1. «1, 2, 3, 4, 5, 6, 7, 8, 9, 10, 
11» στο σωστό «1, 2, 3, 5, 6, 7, 8, 9, 10, 11». 

• (Από το Εθνικό Τυπογραφείο) 

- ♦ - 

( 12 ) 

Στην β3/2637/90 Υπ. Απόφαση που δημοσιεύθηκε στο ΦΕΚ 553 
τ.Β' /90, στη σελίδα 7.018, σ’ ότι αφορά το σύγγραμμα του X. Σακελ- 
λαρίου, εκδόσεων Π. Σακελλαρώυ «Ιστορία Παιδικής Λογοτεχνίας, Ελ¬ 
ληνική και Παγκόσμια» προστίθεται στη στήλη «Τμήμα που διανέμεται» 
«Τμήμα Παιδαγωγικό Δημοτικής Εκπ/σης και Παιδαγωγικό Νηπια¬ 
γωγών Παν. Θράκης. 

Στην ίδια Απόφαση στην ίδια σελίδα 7023 από τον τίτλο του συγράμ- 
ματος του Μ. Χαχολιάδη, εκδόσεως «κριτική» διαγράφεται η λέξη «θε¬ 
ωρία». 

• (Από το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




